Europavei 6 (Nordland)

**Europavei 6 i Nordland** er delstrekningen gjennom Nordland på  i Norge og går mellom fylkesgrensen mot Troms ved Gratangseidet i Narvik og fylkesgrensen mot Trøndelag i Grane. Med en lengde på 630&nbsp;km (inkludert fergen) er den nesten like lang som strekningen gjennom Finnmark, den lengste delstrekningen.

## Standard
I Nordland er det ikke bygd noen motorveier eller motortrafikkveier, men på noen strekninger er en fart på 90&nbsp;km/t tillatt. Disse er:
* Rognan–Borkamo (28 km)
* Lønsdal–Eiteråga (63 km)
* Luktvatnet–Åsnevet (28 km)
* Valryggen bru–Majavatn (52 km)

De lengste tunnelene er:
*Korgfjelltunnelen, 8 533 m (2005)
*Kobbskartunnelen, 4 457 m (1986)
*Kalviktunnelen, 2 729 m (1966)
*Middagsfjelltunnelen, 2 074 m (1986)
*Fagernestunnelen, 2 069 m (2003)

De lengste bruene er:
*Hålogalandsbrua, 1 533 m (2018)
*Skjombrua, 711 m (1972)
*Kjerringstraumbrua, 551 m (1969)
*Valryggen bru, 387 m (2025)
*Beisfjordbrua, 375 m (1959)

Det er et ferjesamband:
* Ferjesambandet Bognes–Skarberget

Det finnes strekninger med dekkebredde mindre enn 6 meter:
* Noen tunneler slik som Raudhammartunnelen, Kalviktunnelen, Aspfjordtunnelen, Daudmannviktunnelen, Tennflogtunnelen

## Historikk

Europavei 6 i Nordland ble opprettet 1. juli 1969 da E6 ble forlenget fra Stjørdalshalsen i Nord-Trøndelag til Nordkjosbotn i Troms. Da UNECE reformerte europaveisystemet i 1983 var det opprinnelig planlagt at veien mellom fylkesgrensen og Nordkapp skulle være del av . For å unngå kostnadene for omskilting av E6 i Norge og Sverige ble den opprinnelige skiltingen imidlertid beholdt.

Hålogalandsbrua åpnet 9. desember 2018 og kortet inn E6 med 18&nbsp;km mellom Narvik og Bjerkvik, og Narvik-Bjørnfjell (via E10) ble 4&nbsp;km kortere. Den erstattet også strekningen Ornes-Rombaksbrua som har lav standard og er utsatt for snøskred og steinsprang.

Prosjektet E6 Helgeland nord pågikk fra 2. september 2015 til 7. november 2019. Det innebar utbedring av 61,9&nbsp;km av en 125&nbsp;km lang veistrekning gjennom kommunene Hemnes og Rana.

Prosjektet E6 Helgeland sør innebar 42&nbsp;km ny eller utbedret vei i kommunene Vefsn og Grane. Byggearbeidet startet 15. mai 2017 og var ferdig 18. oktober 2024, med unntak av en parsell som ble åpnet 28. november 2025. Etter denne åpning var E6 mer enn 6 meter bre gjennom Nordland, så det blir 1 meter marginal unntatt bakspeil da lastebiler møtes, med unntak av flere tunneler mellom Ulvsvåg og Fauske, der nye tunneler er under bygging og skal bli klare omtrent 2035.

Fra 24. oktober til 6. november 2024 var E6 stengt mellom Bjerka og Finneidfjord, på grunn av et steinras som også stengte Nordlandsbanen. Kun lange omkjøringsmuligheter fantes, over Hemavan i Sverige eller over Nesna med fergeoverfart. Se: Togulykken mellom Bjerka og Finneidfjord i 2024

### Ferjer

Før 1941 var det ikke mulig å kjøre til Nord-Norge nord for Rana. Det var ikke vei over Saltfjellet og en del ferjestrekninger mellom Fauske og Narvik eksisterte ikke. Reiser måtte gjøres med Hurtigruten, ikke bil.

Da riksvei 50 ble åpnet gjennom Nordland i 1941 var det ni ferjer på strekningen gjennom fylket, ti på hele riksveien. Åtte av disse ble frem til 1986 erstattet av fjelloverganger, broer og tunneler. De var Elsfjord–Hemnesberget, Rognan–Fauske, Røsvik–Bonåsjøen (senere Sommerset–Bonåsjøen), Sætran–Forså, Skjærvik–Grindjord, Ankenes–Narvik, Narvik–Øyjord. Bognes-Skarberget brukes fortsatt.

## Planer
Mer enn 140&nbsp;km vei planlegges bygget eller utbedret til stamveistandard mellom Fauske og Trøndelagsgrensen i perioden 2015–2025. Av disse ble 116 km klare 2017–2020.
*Borkamo–Sørelva i Saltdal kommune, 20&nbsp;km utbedring, oppstart tidligst 2024.
*Det er ofte stengt på fjellovergangen over Saltfjellet, vintersesongen 2020 var det 76 ganger. Det ønskes en tunnel eller annen beskyttelse fra været, men det er ikke prioritert per 2020.

Mellom Tromsgrensen og Fauske planlegges det noen nye tunneler og annen utbedring. Når disse er bygd, vil det være minst 6 meter dekkebredde og gul midtstripe gjennom hele Nordland.
*Tunnel under Narvik sentrum under planlegging, bygging omtrent 2030.
*Ny vei med tunneler planlegges Mørsvikbotn–Megården (45 km), byggestart 2025, åpning 2031. Den skal gå via Bonnådalen og bru over Leirfjorden (800 m). Den vil gjøre E6 14 km kortere og eliminere flere tunneler med 5,5 m bredde der tunge kjøretøy har svært for å møtes. Den gamle veien blir også alternativ vei. I dag er det ikke noen alternativ vei, og E6 følger her hverken FN:s europaveikonvensjon eller norsk tunnelsikkerhetsforskrift.
*Det er planer for fergefri E6 ved Tysfjorden. I en utredning ble fem konsepter vurdert, deriblant enten en 13 kilometer lang undersjøisk tunnel eller en tre kilometer lang flytende bruforbindelse mellom Bognes- og Skarbergområdene. En ny veitrasé som går sør for Drag over fire broer som tilknyttes Rv827 er også foreslått. Utredningen ble overlevert samferdselsministeren i begynnelsen av 2012 med anbefalinger fra Statens vegvesen om å opprettholde, styrke og om mulig korte inn dagens E6-samband samt at Rv827-sambandet svekkes og får en mer lokal funksjon med degradering til fylkesveisamband. Tidsperspektivet for denne utredningen går fram mot 2040 noe som betyr at et ønske om fergefri E6 sannsynligvis ikke vil bli realisert i overskuelig fremtid.

## Kommuner og knutepunkter
 Gratangseidet

## Referanser